Юрый Уладзіміравіч Якавенка

**Юрый Уладзіміравіч Якавенка** (, пасёлак Смалянінава, , РСФСР) — беларускі мастак-графік, ілюстратар. Жыве і працуе ў Гродне.

## Біяграфія 
Займаўся малюнкам з дзіцячых гадоў, наведваў студыю Палаца хімікаў у Гродна. У 1972 годзе быў накіраваны вучыцца ў Рэспубліканскую школу-інтэрнат для адораных дзяцей імя Івана Ахрэмчыка. Пасля 10 класаў навучання быў прызваны на службу ў Савецкую Армію, дзе займаўся афарміцельскай працай. У 1992 годзе скончыў Беларускі тэатральна-мастацкі інстытут, аддзяленне графікі. Год працаваў мастаком-пастаноўшчыкам на кінастудыі Беларусьфільм, зняў мультыплікацыйны фільм «Месяц».У 1994 годзе ўступіў у шэрагі Беларускага Саюза мастакоў, у 2007 — у шведскае аб'яднанне «Grafikens Hus».
Мае больш за 25 міжнародных і айчынных узнагарод за ўдзел у біенале эстампа і кніжнай графікі. Больш за 60 персанальных выстаў мастака праходзілі ў Гродне, Мінску, Маскве і многіх краінах Еўропы.

Юрый Якавенка стаў дзесятым беларускім мастаком, удастоеным звання ганаровага члена Расійскай акадэміі мастацтваў. Прэзідэнт РАМ Зураб Цэрэтэлі асабіста ўручыў яму рэгаліі ганаровага члена акадэміі.

## Творчасць 
Юрый Якавенка працуе ў тэхніцы традыцыйнага афорта. Графічныя кампазіцыі характарызуюцца вытанчанасцю формы. Сюжэты твораў часта сюррэалістычная. Мастак стварыў унікальную сістэму аўтарскіх вобразаў.

### Проект «alfabeto» 
Праект быў прадстаўлены ў Мастацкай галерэі Нацыянальнага Полацкага гісторыка-культурнага музея-запаведніка ў 2010 годзе. У экспазіцыю ўвайшлі графічныя лісты — ілюстрацыі да паэмы Міколы Гусоўскага «Песня пра зубра» і серыя гравюр «alfabeto», якая прысвечана творчаму даследаванню літары. Аўтар разглядае алфавіт як «знакі з адназначным чытаннем» і як мнагазначныя сімвалы.

Праект ажыццявіўся пры ўдзеле італьянскага друкара Джуліяна Якамуччы — надрукаваны і аформлены ў Сан-Бэнедэта-дэль-Тронто ў 2009 годзе. Гравюры выкананы Юрыем Якавенка у тэхніках афорта і мецца-цінта, кожная мае аўтарскую подпіс. Як і падчас Міколы Гусоўскага, кніга выканана на паперы ручной працы з няроўнымі лістамі, тэкст дапаўняюць 13 гравюр. Калекцыйную каштоўнасць выданню надае ручное выкананне, натуральныя матэрыялы вокладкі, лаканізм у афармленні, а таксама невялікі тыраж выдання — 75 асобнікаў. Кожны адбітак асобніка падпісаны арабскімі лічбамі і ў 15 асобніках рымскімі. Гравюры ў гэтым выданні з'яўляюцца не проста ілюстрацыямі, а выглядаюць самастойнымі творамі на фоне тэксту.

Кніга «Песня пра зубра» з гравюрамі Юрыя Якавенкі была паднесена ў якасці падарунка Папе Рымскаму Бенедыкту XVI і каралеве Вялікабрытаніі Лізавеце II.

### Праект «Царства Саламона» 
Быў прадстаўлены ў Мінску, у галерэі «Лабірынт» Нацыянальнай бібліятэкі Беларусі, у лістападзе 2014 года. У праект увайшлі гравюры, якія сталі ілюстрацыямі як англійскай, так італьянскай версіі выдання «Песня песней Саламона».

## Узнагароды 
15 ліпеня 2010 года прысвоена званне Ганаровага грамадзяніна г. Гродна за высокія дасягненні ў прафесійнай дзейнасці і асабісты ўклад у развіццё творчага патэнцыялу маладых мастакоў.

Выява:Yury Yakovenko's exhibition in Minsk - National Library of Belarus 30.10.2014 - 02.JPG|Скульптар Марыя Капілава і мастацтвазнаўца Таццяна Бембель
Выява:Yury Yakovenko's exhibition in Minsk - National Library of Belarus 30.10.2014 - 03.JPG|Урачыстае адкрыццё праекта
Выява:Yury Yakovenko's exhibition in Minsk - National Library of Belarus 30.10.2014 - 05.JPG|Уступнае слова Юрыя Якавенкі
Выява:Yury Yakovenko's exhibition in Minsk - National Library of Belarus 30.10.2014 - 04.JPG|Старшыня беларускага Саюза мастакоў Рыгор Сітніца і рэктар Беларускай акадэміі мастацтваў Міхаіл Баразна
Выява:Yury Yakovenko's exhibition in Minsk 30.10.2014 Siarhej Chareūski Georgy Skripnichenko.JPG|Мастацтвазнаўца Сяргей Харэўскі і мастак Георгій Скрыпнічэнка

Выява:Yury Yakovenko's exhibition in Minsk 30.10.2014 Tatiana Bembel.JPG|Уступнае слова Таццяны Бембель
Выява:Yury Yakovenko's exhibition in Minsk 30.10.2014 Mikhail Borozna.JPG|Уступнае слова рэктара БДАМ Міхаіла Баразны.
Выява:Yury Yakovenko's exhibition in Minsk 30.10.2014 National Library of Belarus.JPG|Выступ Юрыя Якавенкі.
Выява:Yury Yakovenko's exhibition in Minsk 30.10.2014 Oksana Arakcheeva Oleg Sudlenkov.JPG|Мастак Аксана Аракчэева і калекцыянер Алег Судленкоў.
Выява:Yury Yakovenko's exhibition in Minsk 30.10.2014 Rygor Sitnitsa.JPG|Выступ старшыні беларускага Саюза мастакоў Рыгора Сітніцы.

Катэгорыя:Мастакі Беларусі
Катэгорыя:Графікі Беларусі
Катэгорыя:Графікі паводле алфавіта
Катэгорыя:Мастакі СССР
Катэгорыя:Мастакі XX стагоддзя
Катэгорыя:Мастакі XXI стагоддзя
Катэгорыя:Члены Беларускага саюза мастакоў
Катэгорыя:Ганаровыя грамадзяне Гродна